Rikunarita-ORG/Wikinium huggingface dataset:
# Pròche Orient

Representacions geograficas del tèrme Pròche Orient.
Lo **Pròche Orient** (en arabi: شرق أدنى?; en ebrèu: המזרח הקרוב; en aramèu: ܡܕܢܚܐ ܩܪܒ; en turc: *Yakın Doğu*) es un tèrme que servís per designar una region que –segon de geografs, arqueològs e istorians–, una part d'Asia e d'Africa del sud-èst del bacin Levantin (part orientala de la mar Mediterranèa), fins al plans iranians. Aquela denominacion compòrta una connotacion implicita. Se constituís d'Arabia Saudita, Armenia, Azerbaitjan, Bahrayn, Qatar, Chipre, Egipte, los Emirats Arabis Units, Georgia, Irac, Iran, Israèl, Jordania, Kowait, Liban, Oman, Palestina, Siria, Turquia e Iemèn. Las apellacions analogicas «Orient Mejan» e «Asia Occidentala» concurrencian emai aquel tèrme.

## Territòri

Imatge satellit centrada sul Pròche Orient.
La region del Pròche Orient a pas de delimitacion oficiala. Correspond mai o mens a las frontièras de l'ex-Empèri Otoman.

Òm i enclau generalement los païses seguents :

* Egipte ;
* Israèl ;
* Palestina ;
* Liban ;
* Siria ;
* Jordania ;
* Iraq ;
* Turquia.

Òm i apond sovent per extension :

* Arabia Saudita ;
* Bahrayn ;
* Chipre ;
* Emirats Arabis Units ;
* Iran ;
* Kowait ;
* Oman ;
* Qatar ;
* Iemèn.

## Referéncias
# Robert Altman

| Robert Altman |
| --- |
|  Robert Altman en Cannes, 1992. |
| Biografia |
| Nacionalitat |  Estats Units |

**Robert Bernard Altman** (Kansas City, Missorí, 20 de febrièr de 1925 - Los Angeles, 20 de novembre de 2006) foguèt un director de cinèma nòrd-american.

## Biografia

Educat amb los jesuitas, abandona los sieus estudis universitaris de matematicas per pilotar un bombardier a Bornèo a las acaballes de la Segonda Guèrra Mondiala. Tòrna a Califòrnia per trabalhar dins lo cinèma, mas atenh solament vendre qualques istòrias a la RKO. Pendent unes ans subreviu a Kansas en produsint, en escrivent e en dirigint de documentaris publicitaris que li permeton far los sieus primièrs longmetratges, *The delinquents* (1957) e *The James Dean Story* (1957), que passan inadvertits. Mentre dirigís d'episòdis de television, lo 1963 emboish la productora Lion's Gate Films, mas un al darrièr l'autre los sieus projèctes de pelliculas s'enfonsan e li cal contunhar de far de telefilms.

Après divèrses fracàses coma director de cinèma e de se consacrar a la direccion de sèrias televisivas cossí *Bonanza* o *Alfred Hitchcock presenta*, als quaranta e tantes ans, quand crei qu'atenherà jamai sortir de la television, dirigís doas pichonas produccions, *Countdown* (1968) e *That Cold Day in the Park* (1969), que li permeton s'embarcar en *M.A.S.H* (1970), una satira de la guèrra de Corèa qu'a coma fons la del Vietnam, qu'amb lo sieu succès revoluciona la siá vida. Amb aquel film atenh la Palma d'Aur al Festival Internacional de Cinèma de Canas e pòt fin finala produsir las siás pròprias pelliculas, las far sus istòrias a lo sieu gost, e rodar amb un quite estil que sorgís d'una camèra en contunh movement.

* Portal del cinèma
# Solstici

Jorn e ora UTC de qualques
 solsticis e equinòccis (2010-2025)
Atencion: Cal actualitzar lo modèl!| an | Equinòcci Març | Solstici Junh | Equinòcci Setembre | Solstici Decembre |
| --- | --- | --- | --- | --- |
| jorn | ora | jorn | ora | jorn | ora | jorn | ora |
| 2010 | 20 | 17:32 | 21 | 11:28 | 23 | 03:09 | 21 | 23:38 |
| 2011 | 20 | 23:21 | 21 | 17:16 | 23 | 09:04 | 22 | 05:30 |
| 2012 | 20 | 05:14 | 20 | 23:09 | 22 | 14:49 | 21 | 11:11 |
| 2013 | 20 | 11:02 | 21 | 05:04 | 22 | 20:44 | 21 | 17:11 |
| 2014 | 20 | 16:57 | 21 | 10:51 | 23 | 02:29 | 21 | 23:03 |
| 2015 | 20 | 22:45 | 21 | 16:38 | 23 | 08:20 | 22 | 04:48 |
| 2016 | 20 | 04:30 | 20 | 22:34 | 22 | 14:21 | 21 | 10:44 |
| 2017 | 20 | 10:28 | 21 | 04:24 | 22 | 20:02 | 21 | 16:28 |
| 2018 | 20 | 16:15 | 21 | 10:07 | 23 | 01:54 | 21 | 22:23 |
| 2019 | 20 | 21:58 | 21 | 15:54 | 23 | 07:50 | 22 | 04:19 |
| 2020 | 20 | 03:50 | 20 | 21:44 | 22 | 13:31 | 21 | 10:02 |
| 2021 | 20 | 09:37 | 21 | 03:32 | 22 | 19:21 | 21 | 15:59 |
| 2022 | 20 | 15:33 | 21 | 09:14 | 23 | 01:04 | 21 | 21:48 |
| 2023 | 20 | 21:24 | 21 | 14:58 | 23 | 06:50 | 22 | 03:27 |
| 2024 | 20 | 03:06 | 20 | 20:51 | 22 | 12:44 | 21 | 09:21 |
| 2025 | 20 | 09:01 | 21 | 02:42 | 22 | 18:19 | 21 | 15:03 |

Illuminacion de la Tèrra durant lo solstici d'estiu
Illuminacion de la Tèrra durant lo solstici d'ivèrn
Lo **solstici** es cadun dels dos moments de l'an que lo Solelh atenh la declinason maximala (distància angulara maximala) respècte a l'eqüator celèst.

I a dos solsticis dins l'an,

* Pel **solstici d'estiu** lo solelh se tròba a la posicion pus septentrionala (mai al nòrd), es a dire, sul Tropic del Càncer, a +23° 26' de declinason. Fisicament, lo solstici d'estiu correspond al moment que l'axe de rotacion de la Tèrra se tròba pus pròche de la direccion Tèrra-Solelh. Aquò se produtz entre lo 20 e 21 del mes de junh (la data e l'ora exactas vàrian cada an)
* Pel **solstici d'ivèrn** lo Solelh se tròba a la posicion pus meridionala (mai al sud), aquò es, sul Tropic del Capricòrne, a -23° 26' de declinason. Fisicament, lo solstici d'ivèrn correspond al moment que l'axe de rotacion de la Tèrra se tròba mai aluenhat de la direccion Tèrra-Solelh. Aquò arriba entre los 21 e 22 del mes de decembre (la data e l'ora exactas tanben vàrian, logicament, cada an).

Lo solstici d'estiu marca lo passatge de la prima a l'estiu, alara que lo solstici d'ivèrn marca lo passatge de la tardor a l'ivèrn. Dins l'emisfèri sud, se sona *solstici d'estiu* lo solstici del mes de decembre e *solstici d'ivèrn* lo solstici del mes de junh, prenent aicí en compte de la diferència de sasons entre los dos emisfèris.

## Articles connèxes

* Equinòcci

## Nòtas e referéncias